**(Návrh)**

**ZÁKON**

**z ....................... 2019,**

**ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

**Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z, zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z. a zákona č. 139/2019 Z. z. sa mení a dopĺňa takto:**

1. V § 6 ods. 1 písmeno u) znie:

„u) uhrádza poskytovateľovi zdravotnej starostlivosti, ktorý poskytuje urgentnú zdravotnú starostlivosť na urgentnom príjme 1. typu alebo na urgentnom príjme 2. typu v rozsahu verejnej minimálnej siete poskytovateľov19) mesačne paušálnu úhradu podľa § 8 ods. 13 a 14,“.

Poznámka pod čiarou k odkazu 16e sa vypúšťa.

1. V § 6 ods. 1 sa vypúšťa písmeno z).

Doterajšie písmeno aa) sa označuje ako písmeno z).

1. V § 7 ods. 4 písm. a) druhý bod znie:

„2. indikátory kvality (ďalej len „indikátory“) ustanovené všeobecne záväzným právnym predpisom vydaným ministerstvom zdravotníctva,“.

1. V § 7 ods. 4 sa za písmeno a) vkladá nové písmeno b), ktoré znie:

„b) na svojom webovom sídle vyhodnocovať a uverejňovať najmenej jedenkrát za kalendárny rok informáciu o stave plnenia

1. indikátorov jednotlivými poskytovateľmi zdravotnej starostlivosti,

2. minimálneho počtu zdravotných výkonov v skupinách zdravotných výkonov, ktoré sú ustanovené osobitným predpisom,22a) jednotlivými poskytovateľmi zdravotnej starostlivosti,“.

Poznámka pod čiarou k odkazu 22a znie:

„22a) Vyhláška Ministerstva zdravotníctva Slovenskej republiky č. .../2019 Z. z. o minimálnom počte zdravotných výkonov.“.

Doterajšie písmená b) a c) sa označujú ako písmená c) a d).

1. V § 7 odseky 5 až 8 znejú:

„(5) Ministerstvo zdravotníctva vydáva indikátory všeobecne záväzným právnym predpisov; všeobecne záväzný právny predpis ustanoví

a) označenie druhu poskytovateľa, ktorý bude indikátorom hodnotený,

b) označenie oblasti zdravotnej starostlivosti, na ktorej hodnotenie indikátor slúži,

c) názov indikátora,

d) popis indikátora,

e) úroveň indikátora a prípustnú odchýlku,

f) určenie časového obdobia, za ktoré bude indikátor hodnotený,

g) časové obdobie vyhodnotenia,

h) označenie zdroja údajov, z ktorých bude indikátor spracovaný,

i) kvalitatívne požiadavky na obsah poskytovanej zdravotnej starostlivosti.

(6) Ministerstvo zdravotníctva vydáva minimálny počet zdravotných výkonov všeobecne záväzným právnym predpisov; všeobecne záväzný právny predpis ustanoví

a) kód skupiny zdravotných výkonov,

b) skupiny zdravotných výkonov,

c) zdravotné výkony,

d) minimálny počet zdravotných výkonov,

e) selekčné kritériá.

(7) Ministerstvo zdravotníctva zverejňuje na svojom webovom sídle

a) oblasti hodnotené indikátormi,

b) formát údajov, ktoré je poskytovateľ zdravotnej starostlivosti povinný poskytnúť ministerstvu zdravotníctva na vyhodnotenie indikátora,

c) štatisticky významnú odchýlku,

d) metodológiu výpočtu, určovania a prehodnocovania indikátorov a minimálneho počtu zdravotných výkonov,

f) metodológiu vyhodnotenia návrhov indikátorov, zdravotných výkonov, skupín zdravotných výkonov, pre ktoré sa určuje minimálny počet, na zaradenie do zoznamu.

(8) Ministerstvo zdravotníctva

a) vyhodnocuje indikátory do šiestich mesiacov po uplynutí časového obdobia, za ktoré sú indikátory hodnotené,

b) vyhodnocuje počet zdravotných výkonov, pre ktoré je ustanovený minimálny počet zdravotných výkonov do troch mesiacov po uplynutí kalendárneho roka,

b) uverejňuje výsledkové hodnoty indikátorov a počet zdravotných výkonov, pre ktoré je ustanovený minimálny počet zdravotných výkonov na svojom webovom sídle do 15 dní od vyhodnotenia a zoznam poskytovateľov zdravotnej starostlivosti a ich výsledkové hodnoty,

c) stanoví cieľové hodnoty indikátorov,

d) prehodnocuje zoznam indikátorov raz ročne na základe podnetov zaslaných najneskôr do 30. júna kalendárneho roka; podnety ministerstvo vyhodnocuje na základe metodiky podľa odseku 7.“.

1. V § 7 ods. 9 písmeno b) znie:

„b) rozsah zdravotnej starostlivosti; ak poskytovateľ zdravotnej starostlivosti poskytuje zdravotné výkony v skupinách zdravotných výkonov, pre ktoré je osobitným predpisom ustanovený minimálny počet zdravotných výkonov,22a) zmluva o poskytovaní zdravotnej starostlivosti musí obsahovať zdravotné výkony, pri ktorých poskytovateľ zdravotnej starostlivosti splnil v posledných 12 mesiacoch ustanovený minimálny počet,“.

1. § 7 sa dopĺňa odsekmi 21 a 22, ktoré znejú:

„(21) Zdravotná poisťovňa je povinná uzatvárať zmluvy o poskytovaní zdravotnej starostlivosti podľa odseku 1 časti vety pred bodkočiarkou s poskytovateľom zdravotnej starostlivosti, ktorý

1. poskytuje urgentnú zdravotnú starostlivosť na urgentnom príjme 1. typu v lokálnej nemocnici, a to najmenej v rozsahu lokálnej nemocnice,24aad)
2. poskytuje urgentnú zdravotnú starostlivosť na urgentnom príjme 2. typu v regionálnej nemocnici, a to najmenej v rozsahu regionálnej nemocnice,24aae)
3. poskytuje urgentnú zdravotnú starostlivosť na urgentnom príjme 2. typu v národnej nemocnici, a to najmenej v rozsahu národnej nemocnice,24aaf)
4. má povolenie na prevádzkovanie kompetenčného centra vyššieho typu.24aag)

(22) Zdravotná poisťovňa nie je povinná uzatvoriť zmluvu o poskytovaní zdravotnej starostlivosti s poskytovateľom zdravotnej starostlivosti na tie skupiny zdravotných výkonov, pre ktoré nesplnil minimálny počet zdravotných výkonov ustanovený osobitným predpisom.22a)“.

Poznámky pod čiarou k odkazom 24aad až 24aag znejú:

„24aad) § 7 ods. 4 písm. a) prvý bod a § 11 ods. 2 písm. g) prvý bod zákona č. 578/2004 Z. z. v znení zákona č...../2019 Z. z.

24aae) § 7 ods. 4 písm. a) druhý bod a § 11 ods. 1 písm. a) prvý bod zákona č. 578/2004 Z. z. v znení zákona č...../2019 Z. z.

24aaf) § 7 ods. 4 písm. a) tretí bod a § 11 ods. 1 písm. a) druhý bod zákona č. 578/2004 Z. z. v znení zákona č...../2019 Z. z.

24aag) § 7 ods. 4 písm. a) piaty bod a § 11 ods. 1 písm. a) štvrtý bod zákona č. 578/2004 Z. z. v znení zákona č...../2019 Z. z.“.

1. Poznámka pod čiarou k odkazu 24c znie:

„24c) § 10a ods. 4 a 5 zákona č. 576/2004 Z. z. v znení zákona č...../2019 Z. z.“.

1. V § 7a ods. 1 sa vypúšťa písmeno c).

Doterajšie písmeno d) sa označuje ako písmeno c).

Poznámka pod čiarou k odkazu 24d sa vypúšťa.

1. § 7b sa vypúšťa.

Poznámky pod čiarou k odkazom 24ba a 24bb sa vypúšťajú.

1. V § 8 odseky 13 a 14 znejú:

„(13) Ak odsek 14 neustanovuje inak, zdravotná poisťovňa uhrádza poskytovateľovi zdravotnej starostlivosti, ktorý poskytuje urgentnú zdravotnú starostlivosť na urgentnom príjme 1. typu alebo na urgentnom príjme 2. typu, s ktorým má uzatvorenú zmluvu o poskytovaní zdravotnej starostlivosti, paušálnu úhradu za poskytovanie urgentnej zdravotnej starostlivosti27aaa) a úhradu za poskytnutú urgentnú zdravotnú starostlivosť v rámci urgentného príjmu 1. typu alebo urgentného príjmu 2. typu. Výšku paušálnej úhrady za poskytovanie urgentnej zdravotnej starostlivosti v rámci urgentného príjmu 1. typu alebo urgentného príjmu 2. typu, výšku úhrady za poskytnutú urgentnú zdravotnú starostlivosť v rámci urgentného príjmu 1. typu alebo urgentného príjmu 2. typu, spôsob výpočtu, spôsob určenia podielu zdravotnej poisťovne na paušálnej úhrade a pravidlá výpočtu týchto úhrad ustanoví ministerstvo zdravotníctva všeobecne záväzným právnym predpisom.

(14) Zdravotná poisťovňa uhrádza poskytovateľovi zdravotnej starostlivosti, s ktorým má uzatvorenú zmluvu o poskytovaní zdravotnej starostlivosti na urgentnom príjme 2. typu a ktorý poskytuje urgentnú zdravotnú starostlivosť v zdravotníckom zariadení ústavnej zdravotnej starostlivosti v pôsobnosti Ministerstva obrany Slovenskej republiky alebo Ministerstva vnútra Slovenskej republiky, paušálnu úhradu za poskytovanie urgentnej zdravotnej starostlivosti v rámci urgentného príjmu 1. typu a úhradu za poskytnutú urgentnú zdravotnú starostlivosť v rámci urgentného príjmu 1. typu. Výšku paušálnej úhrady za poskytovanie urgentnej zdravotnej starostlivosti v rámci urgentného príjmu 1. typu alebo urgentného príjmu 2. typu, výšku úhrady za poskytnutú urgentnú zdravotnú starostlivosť v rámci urgentného príjmu 1. typu alebo urgentného príjmu 2. typu, spôsob výpočtu, spôsob určenia podielu zdravotnej poisťovne na paušálnej úhrade a pravidlá výpočtu týchto úhrad ustanoví ministerstvo zdravotníctva všeobecne záväzným právnym predpisom.“.

1. V § 15 ods. 1 písm. a) sa slová „stomatológia“ nahrádzajú slovami „zubné lekárstvo“.
2. V § 15 ods. 1 písmeno c) znie:

„c) vyhodnocovať indikátory do troch mesiacov po uplynutí časového obdobia, za ktoré sú indikátory sledované a počty zdravotných výkonov, pre ktoré je ustanovený minimálny počet zdravotných výkonov; v rámci vyhodnotenia zdravotné poisťovne sú povinné

* + - 1. zverejňovať výsledky,
			2. poskytovať vyhodnotené údaje a zdrojové údaje metodikou určenou ministerstvom zdravotníctva ministerstvu zdravotníctva, úradu a národnému centru zdravotníckych informácií,
			3. vykonávať kontrolu kvality v prípadoch výskytu štatisticky významných odchýlok v indikátoroch,
			4. využívať indikátory a výsledky kontroly kvality pri vytváraní poradia poskytovateľov zdravotnej starostlivosti,
			5. poskytovať výsledky kontroly kvality ministerstvu zdravotníctva, úradu a národnému centru zdravotníckych informácii,
			6. poskytovať ostatným zdravotným poisťovniam a ministerstvu zdravotníctva údaje o poskytnutých a vykázaných zdravotných výkonoch u poskytovateľa zdravotnej starostlivosti za účelom vyhodnotenia plnenia minimálneho počtu vybraných zdravotných výkonov; spôsob, formu, rozsah a lehoty na poskytnutie údajov upraví dohoda uzatvorená medzi zdravotnými poisťovňami a ministerstvom zdravotníctva,“.
1. V § 18 ods. 1 sa za písmeno t) vkladá nové písmeno u), ktoré znie:

„u) udeľuje výnimky z uplatniteľných pravidiel v oblasti verejného zdravotného poistenia v prípade ekonomicky neaktívnych osôb podľa osobitného predpisu,41aac)“.

Poznámka pod čiarou k odkazu 41aac znie:

„41aac) Čl. 13 až 17, 32 nariadenia (ES) č. 883/2004 v platnom znení.

Čl. 11 nariadenia (ES) č. 987/2009 v platnom znení.“.

Doterajšie písmeno u) sa označuje ako písmeno v).

1. V § 20b ods. 2 sa vypúšťajú slová „všeobecnej nemocnice alebo povolenia na prevádzkovanie špecializovanej“.
2. Za § 43 sa vkladá § 43a, ktorý znie:

„§ 43a

(1) Dohľad nad zdravotnou starostlivosťou sa vykoná na podnet osoby, ktorá sa domnieva, že boli porušené jej práva alebo právom chránené záujmy pri poskytovaní zdravotnej starostlivosti alebo pri vykonávaní verejného zdravotného poistenia, na podnet ministerstva zdravotníctva alebo na základe poznatkov získaných z vlastnej činnosti úradu.

(2) Podnet musí obsahovať

a) identifikačné údaje o osobe, ktorej práva alebo právom chránené záujmy mali byť porušené a o podávateľovi podnetu, ak nejde o tú istú osobu, v rozsahu

1. meno, priezvisko, dátum narodenia a adresa trvalého pobytu alebo adresa prechodného pobytu, ak ide o fyzickú osobu; u cudzinca sa uvádza aj číslo identifikačnej karty alebo číslo pasu, adresa trvalého pobytu v cudzine a kontaktná adresa na území Slovenskej republiky,

2. meno a priezvisko, dátum narodenia, miesto podnikania alebo adresa trvalého pobytu alebo prechodného pobytu, ak nie je zhodná s miestom podnikania, a obchodné meno, ak obchodným menom nie je meno a priezvisko, rodné číslo, identifikačné číslo organizácie (IČO), ak ho má fyzická osoba pridelené, ak ide o fyzickú osobu – podnikateľa,

3. názov, právna forma, sídlo a to názov ulice, orientačné číslo, poštové smerové číslo, názov obce a štátu, identifikačné číslo organizácie (IČO), ak ide o právnickú osobu,

b) vzťah podávateľa podnetu k osobe, ktorej práva alebo právom chránené záujmy mali byť porušené (odsek 4),

c) označenie umožňujúce jednoznačnú identifikáciu zdravotnej poisťovne, platiteľa poistného, poskytovateľa zdravotnej starostlivosti alebo zariadenia sociálnej pomoci, nad ktorým má byť vykonaný dohľad nad zdravotnou starostlivosťou,

f) opis skutočností, ktorými malo dôjsť k porušeniu práva alebo právom chráneného záujmu a obdobie, v ktorom malo dôjsť k porušeniu práva alebo právom chráneného záujmu,

g) vlastnoručný podpis podávateľa podnetu alebo podpis s uvedením mena, priezviska a funkcie oprávnenej osoby, ak je podávateľ podnetu právnická osoba.

(3) Ak si podávateľ podnetu zvolí zástupcu, ktorý v jeho mene podáva podnet, súčasťou podnetu musí byť písomné splnomocnenie (ďalej len „splnomocnenie“) zastupovať podávateľa podnetu pri podaní podnetu a pri úkonoch súvisiacich s vykonaním dohľadu. Ak pri podaní podnetu podávateľ podnetu nie je zastúpený advokátom podľa osobitného predpisu,61c) podpis podávateľa podnetu na splnomocnení musí byť osvedčený.61d)

(4) Ak osoba, ktorej práva alebo právom chránené záujmy mali byť porušené, nežije alebo jej zdravotný stav neumožňuje podať podnet, môže podnet podať aj manžel alebo manželka, dieťa alebo rodič alebo ich zákonný zástupca; ak takáto osoba nie je, podnet môže podať osoba plnoletá,61e) ktorá s osobou, ktorej práva alebo právom chránené záujmy mali byť porušené, žije v spoločnej domácnosti alebo žila v spoločnej domácnosti v čase smrti tejto osoby, blízka osoba,57) alebo ich zákonný zástupca.

(5) Ak podnet nemá predpísané náležitosti, úrad bezodkladne vyzve podávateľa podnetu, aby v určenej lehote, ktorá nesmie byť kratšia ako sedem pracovných dní, neúplný podnet doplnil a poučí ho o následkoch nedoplnenia podnetu.

(6) Úrad podnet odmietne, ak

a) podávateľ podnetu napriek výzve úradu podľa odseku 5 nedoplnil podnet a dohľad nad zdravotnou starostlivosťou nemožno z tohto dôvodu vykonať,

b) v tej istej veci už bol dohľad nad zdravotnou starostlivosťou vykonaný a nie sú splnené podmienky na vykonanie nového dohľadu nad zdravotnou starostlivosťou v tej istej veci podľa § 43 ods. 10.

(7) Úrad bezodkladne po začatí dohľadu nad zdravotnou starostlivosťou písomne oboznámi podávateľa podnetu so začatím výkonu dohľadu nad zdravotnou starostlivosťou.

(8) Úrad môže dohľad nad zdravotnou starostlivosťou zastaviť, ak

a) podávateľ podnetu písomne požiada o zastavenie dohľadu nad zdravotnou starostlivosťou,

b) podávateľ podnetu neposkytne požadovanú súčinnosť v lehote určenej úradom a dohľad nad zdravotnou starostlivosťou nemožno z tohto dôvodu vykonať; o možnosti zastavenia dohľadu nad zdravotnou starostlivosťou úrad podávateľa podnetu poučí v žiadosti o súčinnosť,

c) počas výkonu dohľadu nad zdravotnou starostlivosťou sú zistené skutočnosti, pre ktoré dohľad nad zdravotnou starostlivosťou nemožno vykonať.

(9) Úrad zastaví dohľad nad zdravotnou starostlivosťou, ak osoba, ktorej práva alebo právom chránené záujmy mali byť porušené alebo jej zákonný zástupca o to písomne požiada.

(10) Po skončení dohľadu nad zdravotnou starostlivosťou úrad písomne oznámi podávateľovi podnetu výsledok dohľadu nad zdravotnou starostlivosťou. Oznámenie o výsledku dohľadu nad zdravotnou starostlivosťou obsahuje informáciu, či bolo zistené porušenie všeobecne záväzných právnych predpisov a skutočnosti zistené pri výkone dohľadu nad zdravotnou starostlivosťou.

(11) Po skončení dohľadu nad zdravotnou starostlivosťou úrad poskytne na základe písomnej žiadosti podávateľovi podnetu kópiu protokolu. Identifikačné údaje osôb, ktoré vykonali dohľad nad zdravotnou starostlivosťou, sa nesprístupňujú. Ostatné písomnosti týkajúce sa výkonu dohľadu nad zdravotnou starostlivosťou sa nesprístupňujú.

(12) Ak podávateľ podnetu požiada o vykonanie nového dohľadu nad zdravotnou starostlivosťou v tej istej veci (§ 43 ods. 10), úrad podávateľovi podnetu oznámi, či sú splnené podmienky na vykonanie nového dohľadu nad zdravotnou starostlivosťou v tej istej veci. Ak podávateľ podnetu podá opakovane podnet na vykonanie nového dohľadu nad zdravotnou starostlivosťou v tej istej veci, pričom nie sú splnené podmienky na vykonanie nového dohľadu nad zdravotnou starostlivosťou v tej istej veci, úrad urobí o tejto skutočnosti zápis v spise a podávateľovi podnetu túto skutočnosť oznámi.“.

Poznámky pod čiarou k odkazom 61c až 61e znejú:

„61c) Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.

61d) § 58 ods. 1 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov.

 Zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov.

61e) § 8 ods. 2 Občianskeho zákonníka.“.

1. Za § 44 sa vkladá § 44a, ktorý vrátane nadpisu znie:

„§ 44a

Práva a povinnosti podávateľa podnetu

(1) Podávateľ podnetu je oprávnený

a) byť oboznámený so začatím výkonu dohľadu nad zdravotnou starostlivosťou,

b) byť oboznámený s výsledkom dohľadu nad zdravotnou starostlivosťou po ukončení dohľadu nad zdravotnou starostlivosťou,

c) požiadať o vykonanie nového dohľadu nad zdravotnou starostlivosťou v tej istej veci, ak sú splnené podmienky podľa § 43 ods. 10.

(2) Podávateľ podnetu je povinný poskytnúť úradu súčinnosť v rozsahu potrebnom na vykonanie dohľadu nad zdravotnou starostlivosťou.“.

1. V § 45 ods. 2 písm. c) sa slová „tri pracovné dni“ nahrádzajú slovami „sedem pracovných dní“.
2. V § 47 ods. 1 písm. b) sa slovo „čas“ nahrádza slovom „dátum alebo obdobie vykonávania dohľadu“.
3. V § 47 ods. 1 písmeno g) znie:

„g) meno, priezvisko a podpis zamestnanca úradu, ktorý dohľad vykonal alebo podpis vedúceho skupiny vykonávajúcej dohľad, ak dohľad vykonávala skupina zamestnancov,“.

1. V § 47 ods. 1 písmeno e) znie:

„e) vyjadrenie dohliadaného subjektu, vyjadrenie prizvanej osoby a zistené skutočnosti pri výkone dohľadu,“.

1. V § 50 odsek 2 znie:

„(2) Ak úrad pri výkone dohľadu nad poskytovaním zdravotnej starostlivosti zistí, že zdravotná starostlivosť nebola poskytnutá správne,40) alebo ak úrad zistí porušenie povinností ustanovených v § 46 ods. 1 podľa závažnosti zistených nedostatkov a ich následkov, môže uložiť poskytovateľovi zdravotnej starostlivosti a zariadeniu sociálnej pomoci

a) pokutu (§ 64 ods. 2) alebo

b) zákaz výkonu zdravotníckeho povolania najviac na jeden rok; ak poskytovateľom zdravotnej starostlivosti je právnická osoba, zákaz výkonu zdravotníckeho povolania môže uložiť jej odbornému zástupcovi alebo ak ide o zariadenie sociálnej pomoci zákaz výkonu zdravotníckeho povolania môže uložiť zodpovednej osobe podľa osobitného predpisu.24c)“.

1. V § 76 ods. 3 písmeno j) znie:

„j) samosprávneho kraja na účely výkonu dozoru podľa osobitného predpisu35aae) [§ 15 ods. 1 písm. ac)] a na účely výkonu miestnej štátnej správy na úseku zdravotníctva,“.

1. Za § 86zb sa vkladá § 86zc, ktorý vrátane nadpisu znie:

„§ 86zc

Prechodné ustanovenia k úpravám účinným od 1. januára 2020

(1) Minimálny počet zdravotných výkonov pre rok 2021 sa považuje za splnený, ak poskytovateľ zdravotnej starostlivosti dosahuje aspoň 50 % minimálneho počtu zdravotných výkonov za rok 2020. Prvýkrát sa plnenie minimálneho počtu zdravotných výkonov zohľadní v zmluve o poskytovaní zdravotnej starostlivosti najskôr 1. apríla 2021.

(2) Dohodu podľa § 15 ods. 1 písm. c) šiesteho bodu uzatvoria zdravotné poisťovne a ministerstvo zdravotníctva najneskôr do 29. februára 2020.“.

1. § 87 sa dopĺňa piatym bodom, ktorý znie:

„5. nariadenie vlády Slovenskej republiky č. 752/2004 Z. z., ktorým sa vydávajú indikátory kvality na hodnotenie poskytovania zdravotnej starostlivosti v znení nariadenia vlády Slovenskej republiky č. 663/2005 Z. z., nariadenia vlády Slovenskej republiky č. 51/2009 Z. z. a nariadenia vlády Slovenskej republiky č. 61/2013 Z. z.“.

**Čl. II**

**Zákon č. 147/2001 Z. z. o reklame a o zmene a doplnení niektorých zákonov v znení zákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., zákona č. 459/2012 Z. z., zákona č. 102/2014 Z. z., zákona č. 199/2014 Z. z., zákona č. 373/2014 Z. z., zákona č. 412/2015 Z. z a zákona č. 307/2018 Z. z. sa mení takto :**

1. § 9 vrátane nadpisu znie:

 „§ 9

Prezentácia a reklama počiatočnej dojčenskej výživy a následnej dojčenskej výživy

1. Prezentácia a reklama počiatočnej dojčenskej výživy a následnej dojčenskej výživy musí spĺňať požiadavky podľa osobitného predpisu.19a)
2. Na účely tohto zákona sa za šíriteľa reklamy považuje aj poskytovateľ zdravotnej starostlivosti.19b)“.

Poznámky pod čiarou k odkazom 19a a 19b znejú:

„19a) Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú.v. EÚ L 181/35, 29.6.2013 ) v platnom znení.

Delegované nariadenie komisie (EÚ) 2016/127 z 25.septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie a informácie platné pre počiatočnú dojčenskú výživu a následnú dojčenskú výživu a pokiaľ ide o požiadavky na informácie týkajúce sa výživy dojčiat a malých detí. (Ú.v. EÚ L 25/30, 2.2.2016).“.

 19b) § 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.“.

1. V § 10 písm. d) sa slová „dojčenských prípravkov a následných doplnkových prípravkov“ nahrádzajú slovami „počiatočnej dojčenskej výživy a následnej dojčenskej výživy“.

**Čl. III**

**Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., uznesenia Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z., zákona č. 368/2018 Z. z., zákona č. 35/2019 Z. z., zákona č. 83/2019 Z. z. a zákona č. 105/2019 Z. z. sa mení a dopĺňa takto:**

1. V § 19 ods. 2 písm. b) druhom bode sa slová „prvej vete“ nahrádzajú slovami „písm. b) až d)“.

2. V § 26 odseky 3 a 4 znejú:

„(3) Zamestnancovi sa prerušuje povinné nemocenské poistenie, povinné dôchodkové poistenie a povinné poistenie v nezamestnanosti

a) odo dňa nasledujúceho po uplynutí 52 týždňov trvania dočasnej pracovnej neschopnosti do jej skončenia,

b) od 15. dňa potreby osobného a celodenného ošetrovania fyzickej osoby uvedenej v § 39 ods. 1 písm. a) prvom bode alebo potreby osobnej a celodennej starostlivosti o dieťa uvedené v § 39 ods. 1 písm. b) do skončenia potreby tohto ošetrovania alebo tejto starostlivosti,

c) od 91. dňa osobného a celodenného ošetrovania fyzickej osoby uvedenej v § 39 ods. 1 písm. a) druhom bode do skončenia tohto ošetrovania.

(4) Samostatne zárobkovo činnej osobe sa prerušuje povinné nemocenské poistenie a povinné dôchodkové poistenie

a) odo dňa nasledujúceho po uplynutí 52 týždňov trvania dočasnej pracovnej neschopnosti do jej skončenia,

b) od 15. dňa potreby osobného a celodenného ošetrovania fyzickej osoby uvedenej v § 39 ods. 1 písm. a) prvom bode alebo potreby osobnej a celodennej starostlivosti o dieťa uvedené v § 39 ods. 1 písm. b) do skončenia potreby tohto ošetrovania alebo tejto starostlivosti,

c) od 91. dňa osobného a celodenného ošetrovania fyzickej osoby uvedenej v § 39 ods. 1 písm. a) druhom bode do skončenia tohto ošetrovania,

d) v období, v ktorom má nárok na rodičovský príspevok podľa osobitného predpisu,36) ak podľa svojho vyhlásenia nevykonáva činnosť povinne nemocensky poistenej a povinne dôchodkovo poistenej samostatne zárobkovo činnej osoby,

e) v období trvania dobrovoľnej vojenskej prípravy,35c) ak v tomto období podľa svojho vyhlásenia nevykonáva činnosť povinne nemocensky poistenej a povinne dôchodkovo poistenej samostatne zárobkovo činnej osoby.“.

3. V § 26 sa za odsek 4 vkladá nový odsek 5, ktorý znie:

,,(5) Ak v tom istom čase súčasne trvajú dôvody podľa odseku 3 alebo odseku 4 písm. a) až c), pre ktoré by sa povinné poistenie prerušilo, povinné poistenie sa prerušuje z dôvodu, pre ktorý sa prerušuje najneskôr.“.

Doterajší odsek 5 sa označuje ako odsek 6.

4. V § 39 ods. 1 písmeno a) znie:

„a) ošetruje chorého príbuzného v priamom rade, choré dieťa, ktoré nie je príbuzný v priamom rade, chorého súrodenca, chorého manžela, chorú manželku alebo chorého rodiča manžela alebo manželky, ktorého zdravotný stav podľa potvrdenia príslušného lekára

1. nevyhnutne vyžaduje ošetrovanie inou fyzickou osobou, alebo

2. vyžaduje ošetrovanie inou fyzickou osobou z dôvodu potreby poskytovania domácej starostlivosti,50b) ak neprejavil písomný nesúhlas s vykonávaním ošetrovania poistencom, alebo“.

Poznámka pod čiarou k odkazu 50b znie:

„50b) § 12b zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. .../2019 Z. z.“.

5. § 39 sa dopĺňa odsekom 4, ktorý znie:

„(4) Ak v tom istom prípade dôjde k opätovnému prevzatiu ošetrovania fyzickej osoby uvedenej v odseku 1 písm. a) druhom bode tým istým poistencom, podmienky nároku na ošetrovné podľa odseku 1 písm. a) druhého bodu sa posudzujú ku dňu prvého prevzatia. Poistenec môže prevziať ošetrovanie fyzickej osoby uvedenej v odseku 1 písm. a) druhom bode v tom istom prípade od iného poistenca najskôr po uplynutí 30 dní od predchádzajúceho prevzatia; to neplatí, ak poistenec nemôže pokračovať v ošetrovaní fyzickej osoby uvedenej v odseku 1 písm. a) druhom bode z dôvodu, že mu to podľa lekárskeho posudku neumožňuje jeho nepriaznivý zdravotný stav.“.

6. V § 42 sa vypúšťajú slová ,,a zaniká dňom skončenia potreby osobného a celodenného ošetrovania alebo potreby osobnej a celodennej starostlivosti, najneskôr uplynutím desiateho dňa“ a na konci sa pripája táto veta: „Nárok na ošetrovné zaniká dňom skončenia potreby osobného a celodenného ošetrovania fyzickej osoby uvedenej v § 39 ods. 1 písm. a) alebo potreby osobnej a celodennej starostlivosti o dieťa uvedené v § 39 ods. 1 písm. b), najneskôr uplynutím

a) 14 dní od vzniku potreby osobného a celodenného ošetrovania alebo potreby osobnej a celodennej starostlivosti, ak nárok na ošetrovné vznikol podľa § 39 ods. 1 písm. a) prvého bodu alebo § 39 ods. 1 písm. b), alebo

b) 90 dní trvania nároku na výplatu ošetrovného v úhrne všetkým poistencom, ak nárok na ošetrovné vznikol podľa § 39 ods. 1 písm. a) druhého bodu.“.

7. V § 43 ods. 2 sa za slová „písm. a)“ vkladajú slová ,,prvom bode“ a na konci sa pripájajú tieto vety: ,,Ošetrovné sa vyplatí za to isté obdobie osobného a celodenného ošetrovania jednej fyzickej osoby alebo viac fyzických osôb uvedených v § 39 ods. 1 písm. a) druhom bode len raz a len jednému poistencovi. Poistenec nemá nárok na výplatu ošetrovného podľa § 39 ods. 1 písm. a) druhého bodu za dni, počas ktorých má nárok na výplatu ošetrovného podľa § 39 ods. 1 písm. a) prvého bodu.“.

8. V § 54 ods. 9 a § 57 ods. 1 písm. c) sa slová ,,ods. 5“ nahrádzajú slovami ,,ods. 6“.

9. V § 54 ods. 10 písm. a) štvrtý bod znie:

„4. trvá

4a. potreba osobného a celodenného ošetrovania fyzickej osoby uvedenej v § 39 ods. 1 písm. a) prvom bode alebo potreba osobnej a celodennej starostlivosti o dieťa uvedené v § 39 ods. 1 písm. b) zamestnancom, do skončenia potreby tohto ošetrovania alebo tejto starostlivosti, najdlhšie do 14. dňa potreby tohto ošetrovania alebo tejto starostlivosti,

4b. osobné a celodenné ošetrovanie fyzickej osoby uvedenej v § 39 ods. 1 písm. a) druhom bode zamestnancom do skončenia tohto ošetrovania, najdlhšie do 90. dňa tohto ošetrovania.“.

10. V § 140 ods. 1 písm. b) sa za slová „písm. a)“ vkladajú slová „prvom bode“ a slovo „desiateho“ sa nahrádza slovom „14.“.

11. V § 140 sa odsek 1 dopĺňa písmenom c), ktoré znie:

„c) od prvého dňa osobného a celodenného ošetrovania fyzickej osoby uvedenej v § 39 ods. 1 písm. a) druhom bode do skončenia tohto ošetrovania, najdlhšie do 90. dňa tohto ošetrovania.“.

12. V § 140 ods. 1 písm. c) sa za slová „písm. a)“ vkladajú slová „prvom bode“ a slovo „desiateho“ sa nahrádza slovom „14.“.

13. V § 140 sa odsek 1 dopĺňa písmenom d), ktoré znie:

„d) od prvého dňa osobného a celodenného ošetrovania fyzickej osoby uvedenej v § 39 ods. 1 písm. a) druhom bode do skončenia tohto ošetrovania, najdlhšie do 90. dňa tohto ošetrovania.“.

14. Za § 293ej sa vkladá § 293ek, ktorý vrátane nadpisu znie :

,,§ 293ek

Prechodné ustanovenie k úpravám účinným od 1. apríla 2020

Ak potreba osobného a celodenného ošetrovania fyzickej osoby uvedenej v § 39 ods. 1 písm. a) alebo potreba osobnej a celodennej starostlivosti o dieťa uvedené v § 39 ods. 1 písm. b) vznikla pred 1. aprílom 2020 a trvá aj po 31. marci 2020, prerušenie povinného nemocenského poistenia, povinného dôchodkového poistenia a povinného poistenia v nezamestnanosti zamestnanca alebo povinného nemocenského poistenia a povinného dôchodkového poistenia samostatne zárobkovo činnej osoby z dôvodu potreby tohto ošetrovania alebo potreby tejto starostlivosti, a vylúčenie povinnosti platiť poistné z dôvodu potreby tohto ošetrovania alebo potreby tejto starostlivosti sa posudzuje podľa zákona účinného do 31. marca 2020.“.

**Čl. IV**

**Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z. a zákona č. 139/2019 Z. z. sa mení a dopĺňa takto:**

* 1. § 2 sa dopĺňa odsekom 34, ktorý znie:

„(34) Následná ústavná zdravotná starostlivosť (ďalej len „následná ústavná starostlivosť“) je zdravotná starostlivosť, ktorá sa poskytuje osobe, ktorej bola stanovená základná diagnóza a došlo k stabilizácii jej zdravotného stavu po náhlej chorobe alebo po náhlom zhoršení zdravotného stavu alebo po zhoršení chronickej choroby a jej stav vyžaduje doliečenie. Následná ústavná starostlivosť sa poskytuje aj osobe, ktorá je čiastočne alebo úplne závislá na podpore základných životných funkcií.“.

* 1. V § 3 ods. 1 druhá veta znie: „Zoznam zdravotných výkonov obsahuje kód zdravotného výkonu, označenie zdravotného výkonu číselníkom zdravotníckej informatiky, zaradenie zdravotného výkonu do skupiny zdravotných výkonov, podskupiny zdravotných výkonov a triedy zdravotných výkonov, názov zdravotného výkonu, charakteristiku zdravotného výkonu, odbornú spôsobilosť na vykonávanie zdravotného výkonu vyjadrenú profesijným titulom, vykonávanie a vykazovanie zdravotného výkonu, miesto vykonávania zdravotného výkonu a nositeľa zdravotného výkonu.“.
	2. V § 4 ods. 3 sa na konci pripája táto veta: „Zdravotná starostlivosť nie je poskytnutá správne aj ak nebola poskytnutá vôbec a k jej odmietnutiu poskytovateľom došlo v rozpore s osobitným predpisom.4aaaa)“.

Poznámka po čiarou k odkazu 4aaaa znie:

„4aaaa)§ 79 ods. 1 písm. b) a c) 578/2004 Z. z. v znení neskorších predpisov.“.

* 1. V § 9 sa za odsek 1 vkladajú nové odseky 2 a 3, ktoré znejú:

„(2) V rámci ústavnej starostlivosti sa poskytuje aj následná ústavná starostlivosť. Následná ústavná starostlivosť sa poskytuje do stavu umožňujúceho prepustenie osoby do ambulantnej starostlivosti, najviac však do troch mesiacov od prijatia do ústavného zdravotníckeho zariadenia. Maximálna doba poskytovania následnej ústavnej starostlivosti podľa predchádzajúcej vety sa predlžuje podľa indikácie konzília (§ 2 ods. 5), ak ide o

1. osobu s poruchou základných životných funkcií, ak nie je možné podstatne zlepšiť jej zdravotný stav, alebo
2. osobu, ktorá v dôsledku duševnej choroby alebo s príznakmi duševnej poruchy ohrozuje seba alebo svoje okolie, ak hrozí vážne zhoršenie jej zdravotného stavu a vyžaduje si poskytovanie ústavnej zdravotnej starostlivosti.

(3) Následná ústavná ošetrovateľská starostlivosť (ďalej len „následná ošetrovateľská starostlivosť“) je poskytovanie ošetrovateľskej starostlivosti osobe na základe indikácie lekára a sestry, ktorá vyžaduje celodennú dostupnosť ošetrovateľskej starostlivosti, nevyžaduje sústavnú zdravotnú starostlivosť poskytovanú lekárom a nemožno ju vykonávať v prirodzenom sociálnom prostredí osoby. Následná ošetrovateľská starostlivosť sa poskytuje do stavu umožňujúceho prepustenie osoby do ambulantnej starostlivosti, najviac však do šiestich mesiacov od prijatia v dome ošetrovateľskej starostlivosti. Po uplynutí šiestich mesiacov sa následná ošetrovateľská starostlivosť predlžuje podľa indikácie konzília (§ 2 ods. 5).“.

Doterajšie odseky 2 až 11 sa označujú ako odseky 4 až 13.

* 1. V § 10a ods. 2 písm. a) sa slová „diagnostickými postupmi a štandardnými terapeutickými postupmi“ nahrádzajú slovami „postupmi na výkon prevencie, štandardnými diagnostickými postupmi a štandardnými terapeutickými postupmi“.
	2. V § 10a odsek 3 znie:

„(3) Zariadenie sociálnej pomoci, ktoré má uzatvorenú so zdravotnou poisťovňou zmluvu podľa osobitného predpisu,9ab) musí mať určenú osobu zodpovednú za poskytovanie ošetrovateľskej starostlivosti v zariadení sociálnej pomoci (ďalej len „zodpovedná osoba“). Zodpovedná osoba môže byť určená najviac pre jedno zariadenie sociálnej pomoci a musí byť s týmto zariadením sociálnej pomoci v pracovnoprávnom vzťahu na ustanovený týždenný pracovný čas. Zodpovedná osoba osobne zodpovedá za odborné poskytovanie ošetrovateľskej starostlivosti v zariadení sociálnej pomoci a vypracúva odborné komplexné plánovanie na každého indikovaného pacienta. Na každých 18 lôžok určených pre poskytovanie ošetrovateľskej starostlivosti musí mať zariadenie sociálnej pomoci najmenej jednu sestru alebo praktickú sestru, ktorá spĺňa podmienky podľa odseku 1 a ktorá nie je zároveň zodpovednou osobou.“.

* 1. V § 10a odsek 5 a 6 znejú:

 „(5) Zodpovedná osoba musí mať najmenej

1. úplné stredné odborné vzdelanie na strednej zdravotníckej škole v študijných odboroch zdravotná sestra, detská sestra alebo všeobecná sestra a súčasne najmenej desaťročnú odbornú prax, vyššie odborné vzdelanie v študijnom odbore diplomovaná všeobecná sestra a súčasne najmenej trojročnú odbornú prax alebo vysokoškolské vzdelanie prvého stupňa v študijnom odbore ošetrovateľstvo a súčasne najmenej trojročnú odbornú prax a

b) odbornú spôsobilosť na výkon špecializovaných pracovných činností v špecializačnom odbore:

1. ošetrovateľská starostlivosť v komunite,

2. ošetrovateľská starostlivosť o dospelých,

3. ošetrovateľská starostlivosť v pediatrii alebo

4. ošetrovateľská starostlivosť v psychiatrii.

(6) Zariadenie sociálnej pomoci poskytuje na základe návrhu o potrebe poskytovania ošetrovateľskej starostlivosti a indikácie lekára ošetrovateľskú starostlivosť osobe, ktorá spĺňa indikačné kritériá na poskytovanie ošetrovateľskej starostlivosti (ďalej len „indikačné kritériá“) a je umiestnená v zariadení sociálnej pomoci. Splnenie indikačných kritérií v súlade so štandardnými postupmi na výkon prevencie, štandardnými diagnostickými postupmi a štandardnými terapeutickými postupmi posudzuje a návrh o potrebe poskytovania ošetrovateľskej starostlivosti vypracúva

a) zodpovedná osoba, ak ide o zariadenia sociálnej pomoci podľa odseku 3 alebo

b) zamestnanec, ktorý spĺňa podmienky na výkon zdravotníckeho povolania podľa odseku 1, ak ide o zariadenie sociálnej pomoci podľa odseku 1.“.

* 1. V § 12a sa za odsek 1 vkladá nový odsek 2, ktorý znie:

„(2) Lekár podľa odseku 1 písm. b) uzná dočasnú pracovnú neschopnosť aj sprievodcovi osoby v ústavnej starostlivosti podľa § 15, ak sprevádza neplnoleté dieťa. Ak pri dočasnej pracovnej neschopnosti uznanej podľa prvej vety, je po prepustení dieťaťa zo zdravotníckeho zariadenia ústavnej starostlivosti v tom istom prípade plánovaná ďalšia ústavná starostlivosť, ošetrujúci lekár podľa odseku 1 dočasnú pracovnú neschopnosť neukončuje.“.

Doterajšie odseky 2 až 15 sa označujú ako odseky 3 až 16.

* 1. V § 12a ods. 5 sa slová „odsekoch 14 a 15“ nahrádzajú slovami „odsekoch 15 a 16“.
	2. V § 12a ods. 6 sa na konci bodka nahrádza čiarkou a pripájajú sa tieto slová: „ak nejde o osobu, ktorej sa poskytuje domáca starostlivosť podľa § 12b.“.
	3. V § 12a ods. 13 a 14 sa slová „odsekov 10 a 11“ nahrádzajú slovami „odsekov 11 a 12“.
	4. V § 12a ods. 15 sa slová „odseku 15“ nahrádzajú slovami „odseku 16“.
	5. V § 12a ods. 16 sa slová „odseku 14“ nahrádzajú slovami „odseku 15“.
	6. Za § 12a sa vkladá § 12b, ktorý vrátane nadpisu znie

„§ 12b

Domáca starostlivosť

(1) Domáca starostlivosť je osobná a celodenná starostlivosť rodinného príslušníka o chorého príbuzného v jeho prirodzenom sociálnom prostredí.14a) Počas domácej starostlivosti sa môže chorému príbuznému poskytovať v jeho prirodzenom sociálnom prostredí aj zdravotná starostlivosť lekárom formou návštevy alebo mobilným hospicom a ošetrovateľská starostlivosť agentúrou domácej ošetrovateľskej starostlivosti.

(2) Potrebu poskytovania domácej starostlivosti chorému príbuznému posudzuje a rozhoduje o nej príslušný ošetrujúci lekár, ktorým je

a) lekár zdravotníckeho zariadenia ústavnej starostlivosti určený poskytovateľom, ak u chorého rodinného príslušníka došlo k závažnej poruche zdravia, ktorá si vyžiadala hospitalizáciu, pri ktorej bola poskytovaná zdravotná starostlivosť v rozsahu najmenej päť po sebe nasledujúcich dní, ak je predpoklad, že jeho zdravotný stav bezprostredne po prepustení zo zdravotníckeho zariadenia ústavnej starostlivosti do domáceho prostredia bude nevyhnutne vyžadovať poskytovanie domácej starostlivosti počas najmenej 30 dní; za deň hospitalizácie sa považuje aj deň prijatia do zdravotníckeho zariadenia ústavnej starostlivosti a deň prepustenia z takéhoto zariadenia,

b) lekár so špecializáciou v špecializačnom odbore paliatívna medicína, klinická onkológia, geriatria, vnútorné lekárstvo, gastroenterológia, hematológia a transfúziológia, hepatológia, kardiológia, nefrológia, neurológia, pneumológia a ftizeológia, reumatológia, gynekológia, anestéziológia a intenzívna medicína, algeziológia, chirurgia, ortopédia, úrazová chirurgia alebo pediatria, ak chorý rodinný príslušník je v štádiu ochorenia na konci života alebo v terminálnom štádiu ochorenia.

(3) Ak príslušný ošetrujúci lekár rozhodol o potrebe domácej starostlivosti

a) vyznačí v prepúšťacej správe indikáciu domácej starostlivosti, ak ide o lekára podľa odseku 2 písm. a),

b) vystaví žiadosť o ošetrovné na predpísanom tlačive podľa osobitného predpisu14b) fyzickej osobe, ktorá bude poskytovať domácu starostlivosť chorému príbuznému

1. najneskôr v deň prepustenia chorého príbuzného zo zdravotníckeho zariadenia ústavnej starostlivosti, ak o potrebe domácej starostlivosti rozhodol lekár uvedený v odseku 2 písm. a) alebo

2. v deň, kedy zistil potrebu ošetrovania chorého príbuzného, ak o potrebe domácej starostlivosti rozhodol lekár uvedený v odseku 2 písm. b),

c) oznámi vystavenie žiadosti o ošetrovné podľa písmena b) všeobecnému lekárovi podľa § 12 ods. 1.

(4) Všeobecný lekár podľa § 12 ods. 1

a) oznamuje trvanie, prerušenie, ukončenie poskytovania domácej starostlivosti a ukončenie potreby poskytovania domácej starostlivosti do troch pracovných dní od prerušenia alebo ukončenia poskytovania domácej starostlivosti rodinným príslušníkom a od ukončenia potreby poskytovania domácej starostlivosti o chorého príbuzného príslušnej zdravotnej poisťovni a Sociálnej poisťovni,

b) potvrdzuje trvanie poskytovania domácej starostlivosti na predpísanom tlačive14b) k poslednému dňu kalendárneho mesiaca,

c) určuje termín, kedy je chorý príbuzný povinný dostaviť sa na kontrolu potreby poskytovania domácej starostlivosti, ak to charakter choroby vyžaduje a umožňuje a za týmto účelom ho predvoláva na kontrolu; ak charakter choroby neumožňuje chorému príbuznému dostaviť sa na kontrolu k všeobecnému lekárovi, kontrolu vykoná všeobecný lekár u pacienta v jeho prirodzenom sociálnom prostredí,

d) zaznamenáva v zdravotnej dokumentácii potrebu poskytovania domácej starostlivosti,

e) poskytuje súčinnosť Sociálnej poisťovni pri kontrole posudzovania potreby poskytovania domácej starostlivosti v sporných prípadoch.

 (5) Osoba, ktorej žiadosť o ošetrovné vystavil príslušný ošetrujúci lekár podľa odseku 3, je povinná do troch pracovných dní oznámiť všeobecnému lekárovi podľa § 12 ods. 1 podľa odseku 4 začiatok a ukončenie poskytovania ústavnej zdravotnej starostlivosti chorému príbuznému.

(6) Chorý príbuzný, ktorému sa poskytuje domáca starostlivosť a ktorého charakter choroby to vyžaduje a umožňuje, je povinný dostaviť sa k všeobecnému lekárovi podľa § 12 ods. 1 v určený deň na kontrolu. Ak sa na kontrolu bezdôvodne nedostaví, všeobecný lekár podľa § 12 ods. 1 ukončí týmto dňom potrebu poskytovania domácej starostlivosti.“.

Poznámky pod čiarou k odkazom 14a a 14b znejú:

„14a) § 39 ods. 1 písm. a) zákona č. 461/2003 Z. z. v znení zákona č.../2019 Z. z.

14b) § 233 ods. 2 písm. d) zákona č. 461/2003 Z. z. v znení neskorších predpisov.“.

* 1. § 19 ods. 2 písm. f) sa za slovo „neschopnosti“ vkladajú slová „údaje o domácej starostlivosti,“,
	2. V § 24 sa odsek 4 dopĺňa písmenom h), ktoré znie:

„h) sociálnemu pracovníkovi, ktorý je v pracovnoprávnom vzťahu s poskytovateľom ústavnej zdravotnej starostlivosti na účely následnej zdravotnej starostlivosti v rozsahu kompetencií podľa osobitných predpisov,39aa)“.

Poznámka pod čiarou k odkazu 39aa znie:

„39aa) Zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov.

 Nariadenie vlády Slovenskej republiky č. 5/2016 Z. z., ktorým sa vykonávajú niektoré ustanovenia zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov.“.

* 1. V § 25 ods. 1 písm. f) sa slová „lekárovi samosprávneho kraja a sestre samosprávneho kraja na účely dozoru podľa osobitného predpisu“ nahrádzajú slovami „lekárovi samosprávneho kraja, sestre samosprávneho kraja na účely dozoru podľa osobitného predpisu4) a ďalšiemu pracovníkovi samosprávneho kraja, ktorým je lekár alebo sestra, písomne poverená samosprávnym krajom na výkon dozoru“.
	2. V § 25 ods. 1 písm. j) sa za slová „pred súdom“ vkladajú slová „alebo ktorého požiadal o vypracovanie znaleckého posudku poskytovateľ zdravotnej starostlivosti na účel svojej obrany v rámci posudzovania správnosti jeho postupu pri poskytovaní zdravotnej starostlivosti“.
	3. V § 25 sa odsek 1 dopĺňa písmenom n), ktoré znie:

„n) stážistovi podľa osobitného predpisu39ab) na účel výkonu stáže v rozsahu výkonu odborných pracovných činností ustanovených pre lekára podľa osobitného predpisu.39ac)“.

Poznámky pod čiarou k odkazom 39ab a 39ac znejú:

„39ab) § 30a zákona 578/2004 Z. z.

39ac) § 28 ods. 2 zákona 578/2004 Z. z.“.

**Čl. V**

**Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z., zákona č. 347/2005 Z. z., zákona č. 538/2005 Z. z., zákona č. 660/2005 Z. z., zákona č. 342/2006 Z. z., zákona č. 522/2006 Z. z., zákona č. 661/2007 Z. z., zákona č. 81/2009 Z. z., zákona č. 402/2009 Z. z., zákona č. 34/2011 Z. z., zákona č. 363/2011 Z. z., zákona č. 41/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 53/2015 Z. z., zákona č. 77/2015 Z. z., zákona č. 428/2015 Z. z., zákona č. 356/2016 Z. z., zákona č. 257/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 374/2018 Z. z. a zákona č. 139/2019 Z. z. sa mení takto:**

V prílohe č. 6 Indikačný zoznam pre kúpeľnú starostlivosť, všeobecnej časti oddielu VI. Nervové choroby sa vo vete „V celej skupine (okrem VI/4, VI/7) je možný len jedenkrát ročne pobyt buď v kúpeľnej liečebni, alebo v Národnom rehabilitačnom centre Kováčová, alebo v odbornom liečebnom ústave.“ slová „(okrem VI/4, VI/7)“ nahrádzajú slovami „(okrem VI/5, VI/8)“.

**Čl.VI**

**Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z., zákona č. 351/2005 Z. z., zákona č. 538/2005 Z. z., zákona č. 282/2006 Z. z., zákona č. 527/2006 Z. z., zákona č. 673/2006 Z. z., zákona č. 272/2007 Z. z., zákona č. 330/2007 Z. z., zákona č. 464/2007 Z. z., zákona č. 653/2007 Z. z., zákona č. 284/2008 Z. z., zákona č. 447/2008 Z. z., zákona č. 461/2008 Z. z., zákona č. 560/2008 Z. z., zákona č. 192/2009 Z. z., zákona č. 214/2009 Z. z., zákona č. 8/2010 Z. z., zákona č. 133/2010 Z. z., zákona č. 34/2011 Z. z., zákona č. 250/2011 Z. z., zákona č. 362/2011 Z. z., zákona č. 390/2011 Z. z., zákona č. 512/2011 Z. z., nálezu Ústavného súdu Slovenskej republiky č. 5/2012 Z. z., zákona č. 185/2012 Z. z., zákona č. 313/2012 Z. z., zákona č. 324/2012 Z. z., zákona č. 41/2013 Z. z., zákona č. 153/2013 Z. z., zákona č. 204/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 333/2014 Z. z., zákona č. 53/2015 Z. z., zákona č. 77/2015 Z. z., zákona č. 393/2015 Z. z., zákona č. 422/2015 Z. z., zákona č. 428/2015 Z. z., zákona č. 91/2016 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 92/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 4/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 270/2018 Z. z., zákona č. 351/2018 Z. z., zákona č. 374/2018 Z. z. a zákona č. 139/2019 Z. z. sa mení a dopĺňa takto:**

1. § 5 vrátane nadpisu nad paragrafom znie:

„Verejná minimálna sieť poskytovateľov

§ 5

(1) Verejná minimálna sieť poskytovateľov (ďalej len „minimálna sieť“) je také usporiadanie najmenšieho možného počtu verejne dostupných poskytovateľov na území Slovenskej republiky alebo jeho časti (ďalej len „príslušné územie“), aby sa zabezpečila efektívne dostupná, plynulá, sústavná a odborná zdravotná starostlivosť z prostriedkov verejného zdravotného poistenia s prihliadnutím na

1. miestnu dostupnosť,
2. počet obyvateľov príslušného územia vrátane možnej odchýlky vo vzťahu ku geografickým a demografickým podmienkam príslušného územia,
3. chorobnosť a úmrtnosť obyvateľov príslušného územia,
4. migráciu cudzincov a osôb bez štátnej príslušnosti10) na príslušnom území,
5. bezpečnosť štátu.

(2) Minimálna sieť sa nevzťahuje na poskytovateľov, ktorí prevádzkujú ambulancie záchrannej zdravotnej služby (ďalej len „poskytovateľ záchrannej zdravotnej služby“), poskytovateľov, ktorí prevádzkujú ambulancie pevnej ambulantnej pohotovostnej služby10a) (ďalej len „organizátor“) a poskytovateľov, ktorí poskytujú lekárenskú starostlivosť podľa osobitného predpisu.9a)

(3) Miestnou dostupnosťou zdravotnej starostlivosti sa rozumie primeraná vzdialenosť miesta poskytovania zdravotnej starostlivosti vzhľadom k miestu trvalého pobytu alebo k miestu prechodného pobytu poistenca. Miestna dostupnosť sa vyjadruje časom dojazdu. Časom dojazdu sa na účely tohto zákona rozumie čas v celých minútach, ktorý zodpovedá efektívnej dostupnosti miesta vozidlom rýchlosťou jazdy, ktorá je primeraná typu pozemnej komunikácie a je v súlade s osobitným predpisom.9b)

(4) Minimálnu sieť, kritériá tvorby minimálnej siete, čas dojazdu a určenie príslušného územia ustanoví nariadenie vlády Slovenskej republiky.“.

Poznámky pod čiarou k odkazom 9a a 9b znejú:

„9a) § 6 ods. 1 písm. c) a ods. 4 a § 20 zákona č. 362/2011 Z. z. v znení neskorších predpisov.

9b) Zákon č. 135/1961 Zb. o pozemných komunikáciách (cestný zákon) v znení neskorších predpisov.“.

1. § 5a sa vypúšťa.
2. V § 7 ods. 4 písmeno a) znie:

„a) nemocnica

1. lokálna,
2. regionálna,
3. národná,
4. kompetenčné centrum,
5. kompetenčné centrum vyššieho typu,
6. následnej zdravotnej starostlivosti,
7. špecializovaná,
8. osobitného určenia,“.
9. V § 7 odseky 8 a 9 znejú:

„(8) Ak držiteľ povolenia na prevádzkovanie národnej nemocnice zaradenej do verejnej minimálnej siete uzatvoril zmluvu o praktickej výučbe podľa osobitného predpisu12b) s vysokou školou, ktorá je oprávnená uskutočňovať doktorské študijné programy v študijnom odbore všeobecné lekárstvo a v študijnom odbore zubné lekárstvo a ktorej sídlo alebo sídlo jej lekárskej fakulty sa nachádza v tom istom meste ako národná nemocnica, národná nemocnica sa označuje ako univerzitná nemocnica. Iné osoby nesmú vo svojom názve alebo obchodnom mene používať slová „univerzitná nemocnica“. Univerzitná nemocnica uskutočňuje praktickú výučbu v študijnom odbore všeobecné lekárstvo a zubné lekárstvo, praktickú výučbu vo viacerých špecializačných odboroch v zdravotníckom povolaní lekár a zubný lekár, v certifikovaných pracovných činnostiach v zdravotníckom povolaní lekár a zubný lekár a praktickú výučbu vo vysokoškolských študijných odboroch, v špecializačných odboroch a v certifikovaných pracovných činnostiach v ostatných zdravotníckych povolaniach.

(9) Ak držiteľ povolenia na prevádzkovanie regionálnej nemocnice zaradenej do verejnej minimálnej siete uzatvoril zmluvu o praktickej výučbe podľa osobitného predpisu12b) s vysokou školou, ktorej sídlo alebo sídlo fakulty sa nachádza v tom istom meste ako sídlo nemocnice, nemocnica sa označuje ako fakultná nemocnica. Iné osoby nesmú vo svojom názve alebo obchodnom mene používať slová „fakultná nemocnica“. Fakultná nemocnica uskutočňuje praktickú výučbu vo vysokoškolských študijných odboroch v príslušných zdravotníckych povolaniach okrem zdravotníckeho povolania lekár a zubný lekár, praktickú výučbu vo vyššom odbornom štúdiu v príslušných zdravotníckych povolaniach a praktickú výučbu v špecializačných odboroch a certifikovaných pracovných činnostiach v príslušných zdravotníckych povolaniach.“.

1. V § 9 sa odsek 1 dopĺňa písmenom c), ktoré znie:

„c) dosahoval výsledkové hodnoty indikátorov kvality (ďalej len „indikátory“) podľa osobitného predpisu.13aa)“.

Poznámka pod čiarou k odkazu 13aa znie:

„13aa) § 7 ods. 4 až 8 zákona č. 581/2004 Z. z. v znení zákona č. .../2019 Z. z.

1. V § 11 ods. 1 písmeno a) znie:

„a) nemocnice

* 1. regionálnej najviac v rozsahu určujúcich znakov národnej nemocnice,
	2. národnej,
	3. kompetenčného centra,
	4. kompetenčného centra vyššieho typu,
	5. špecializovanej,
	6. osobitného určenia,“.
1. V § 11 ods. 2 písmeno g) znie:

„g) nemocnice

1. lokálnej najviac v rozsahu určujúcich znakov regionálnej nemocnice,
2. následnej zdravotnej starostlivosti,“.
3. V § 12 sa odsek 2 dopĺňa písmenom d), ktoré znie:

„d) spĺňa určujúce znaky jednotlivých druhov zdravotníckych zariadení ustanovené všeobecne záväzným právnym predpisom (§ 7 ods. 6 a 7).“.

1. V § 12 sa odsek 3 dopĺňa písmenom e), ktoré znie:

„e) spĺňa určujúce znaky jednotlivých druhov zdravotníckych zariadení ustanovené všeobecne záväzným právnym predpisom (§ 7 ods. 6 a 7).“.

1. V § 13 ods. 2 písm. c) a ods. 4 písm. d) sa na konci pripájajú tieto slová: „alebo skupiny odborností“.
2. V § 16 sa vypúšťa odsek 4.
3. V § 17a sa vypúšťa odsek 7.
4. V § 18 ods. 2 sa na konci pripájajú slová „aj na podnet zdravotnej poisťovne“.
5. V § 21 ods. 1 sa druhá veta vypúšťa.
6. Za § 30 sa vkladá § 30a, ktorý vrátane nadpisu znie:

„§ 30a

Dočasná odborná stáž

(1) Dočasnou odbornou stážou (ďalej len „stáž“) sa rozumie výkon odborných pracovných činností stážistom v rozsahu ustanovenom pre lekára podľa § 28 ods. 2; stážistom je osoba, ktorá je občanom členského štátu alebo občanom tretieho štátu, má uznaný doklad o vzdelaní na účely výkonu zdravotníckeho povolania lekár podľa osobitného predpisu24da) a vykonáva odborné pracovné činnosti

a) v pracovnoprávnom vzťahu s poskytovateľom ústavnej zdravotnej starostlivosti,

b) pod odborným dohľadom lekára odborne spôsobilého na výkon špecializovaných pracovných činností (ďalej len „dohliadajúci lekár“), ktorý je v pracovnom pomere u poskytovateľa ústavnej zdravotnej starostlivosti na ustanovený týždenný pracovný čas.

(2) Ministerstvo zdravotníctva vydáva súhlas na výkon stáže na základe písomnej žiadosti poskytovateľa ústavnej zdravotnej starostlivosti, ktorá musí obsahovať

a) obchodné meno, sídlo a právnu formu poskytovateľa ústavnej zdravotnej starostlivosti,

b) názov a miesto prevádzkovania zdravotníckeho zariadenia, v ktorom sa bude stáž vykonávať,

c) meno a priezvisko, dátum narodenia, miesto trvalého pobytu alebo prechodného pobytu osoby, ktorá bude stáž vykonávať,

d) meno a priezvisko dohliadajúceho lekára.

(3) K žiadosti podľa odseku 2 je poskytovateľ ústavnej zdravotnej starostlivosti povinný priložiť

a) doklady stážistu, ktorými sú

1. kópia dokladu totožnosti,

2. úradne osvedčená kópia rozhodnutia o uznaní dokladu o vzdelaní podľa osobitného predpisu24da) na účely výkonu zdravotníckeho povolania lekár,

3. doklad, ktorým sa preukazuje zdravotná spôsobilosť podľa § 32 ods. 1 a 7,

4. doklad, ktorým sa preukazuje bezúhonnosť podľa § 38 ods. 2 druhej vety,

5. čestné vyhlásenie o ovládaní štátneho jazyka v rozsahu nevyhnutnom na výkon odborných pracovných činností podľa odseku 1, v štátnom jazyku,

b) úradne osvedčená kópia dokladu o odbornej spôsobilosti dohliadajúceho lekára podľa § 33 ods. 4 alebo § 33 ods. 9,

c) potvrdenie o pracovnom pomere dohliadajúceho lekára na ustanovený týždenný pracovný čas.

(4) Ministerstvo zdravotníctva vydá súhlas na výkon stáže do 30 dní od doručenia úplnej žiadosti podľa odseku 2 s prílohami podľa odseku 3.

(5) Stáž možno vykonávať len u jedného poskytovateľa, najviac 12 mesiacov odo dňa vydania súhlasu podľa odseku 4 a nemožno ju opakovať.

(6) Poskytovateľ ústavnej zdravotnej starostlivosti, ktorý získal súhlas podľa odseku 4, je povinný

a) bezodkladne písomne oznámiť ministerstvu zdravotníctva zmenu dohliadajúceho lekára do desiatich dní odo dňa zmeny; oznámenie musí obsahovať údaje podľa odseku 2 písm. d) a doklady podľa odseku 3 písm. b) a c),

b) zabezpečiť, aby dohliadajúci lekár vykonával odborný dohľad len nad jedným stážistom a bol fyzicky prítomný pri výkone stáže.

(7) Stážista je povinný

a) poskytovať bez meškania prvú pomoc každej osobe, ak by bez takejto pomoci bol ohrozený jej život alebo bolo ohrozené jej zdravie,

b) vykonávať stáž v súlade so všeobecne záväznými právnymi predpismi a s etickým kódexom,

c) zachovávať mlčanlivosť o skutočnostiach, o ktorých sa dozvedel v súvislosti s výkonom stáže.

(8) Povinnosti mlčanlivosti môže stážistu zbaviť iba osoba, ktorej sa skutočnosti týkajú, alebo orgán príslušný na vydanie povolenia, a to na žiadosť orgánov činných v trestnom konaní a súdov; ak nemožno určiť orgán príslušný na vydanie povolenia, povinnosti mlčanlivosti o skutočnostiach, o ktorých sa stážista dozvedel v súvislosti s výkonom stáže, môže stážistu na žiadosť orgánov činných v trestnom konaní a súdov zbaviť ministerstvo zdravotníctva.

(9) Ministerstvo zdravotníctva vedie a aktualizuje zoznam vydaných súhlasov na výkon stáže v rozsahu

a) dátum vydania súhlasu ministerstva zdravotníctva na výkon stáže,

b) meno a priezvisko stážistu,

c) údaje podľa odseku 2 písm. a), b) a d).

(10) Ministerstvo zdravotníctva uverejňuje zoznam podľa odseku 9 na svojom webovom sídle.“.

Poznámka pod čiarou k odkazu 24da znie:

„24da) § 30 ods. 1 písm. a) zákona č. 422/2015 Z. z.“.

1. V § 39b ods. 21 sa za slová „odseku 13 písm. b)“ vkladajú slová „alebo odseku 23 písm. a)“.
2. V § 40 ods. 6 sa slová „pevnej siete poskytovateľov podľa § 5 ods. 3 až 5 a § 5a alebo poskytovateľa ústavnej zdravotnej starostlivosti zaradeného do koncovej siete poskytovateľov podľa § 5a“ nahrádzajú slovami „minimálnej siete“.
3. V § 79 ods. 1 písmeno t) znie:

„t) zasielať ministerstvu zdravotníctva, zdravotnej poisťovni a národnému centru zdravotníckych informácii54) údaje potrebné na určenie, zber a vyhodnotenie indikátorov kvality podľa § 9 a počty zdravotných výkonov, pre ktoré je všeobecne záväzným právnym predpisom ustanovený minimálny počet zdravotných výkonov, v lehote určenej ministerstvom zdravotníctva,“.

Poznámka pod čiarou k odkazu 54 znie:

„54) § 7 ods. 4 písm. a) zákona č. 581/2004 Z. z.“.

1. V § 79 ods. 1 písm. y) treťom bode sa na konci pripájajú tieto slová: „zaradeného do minimálnej siete,“.
2. V § 79 ods. 1 písmeno zs) znie:

„zs) vypracovať traumatologický plán55jai) pre poskytovanie zdravotnej starostlivosti pri udalosti s hromadným postihnutím osôb, ak ide o poskytovateľa ústavnej zdravotnej starostlivosti, ktorý poskytuje zdravotnú starostlivosť na urgentnom príjme 1. typu alebo na urgentnom príjme 2. typu, zaradeného do minimálnej siete,“.

1. V § 79 sa odsek 1 dopĺňa písmenom bd), ktoré znie:

„bd) plniť povinnosti v súvislosti s dočasnou pracovnou neschopnosťou a domácou starostlivosťou podľa osobitného predpisu,55jawe)“.

Poznámka pod čiarou k odkazu 55jawe znie:

„55jawe) § 233 ods. 2 zákona č. 461/2003 Z. z. v znení neskorších predpisov.

§ 12a a 12b zákona č. 576/2004 Z. z. v znení zákona č...../2019 Z. z.“.

1. V § 79 ods. 3 písm. c) sa vypúšťajú slová „všeobecnej nemocnice alebo povolenia na prevádzkovanie špecializovanej“.
2. § 79 sa dopĺňa odsekmi 16 a 17, ktoré znejú:

„(16) Poskytovateľ, ktorý je držiteľom povolenia alebo držiteľom licencie na výkon samostatnej zdravotníckej praxe je povinný dodržiavať požiadavky na prezentáciu, propagáciu, reklamu a predaj počiatočnej dojčenskej výživy a následnej dojčenskej výživy podľa osobitného predpisu.55n)

(17) Poskytovateľ, ktorý je držiteľom povolenia na prevádzkovanie nemocnice, ktorý získal súhlas ministerstva zdravotníctva na výkon stáže podľa § 30a ods. 4, je povinný

a) plniť oznamovaciu povinnosť podľa § 30a ods. 6 písm. a),

b) zabezpečiť výkon odborného dohľadu pri výkone stáže podľa § 30a ods. 6 písm. b).“.

Poznámka pod čiarou k odkazu 55n znie:

„55n) Zákon č. 147/2001 Z. z. o reklame a o zmene a doplnení niektorých zákonov v znení zákona.....č..../2019 Z. z..

 Nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (Ú.v. EÚ L 181/35, 29.6.2013 ) v platnom znení.

Delegované nariadenie komisie (EÚ) 2016/127 z 25.septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie a informácie platné pre počiatočnú dojčenskú výživu a následnú dojčenskú výživu a pokiaľ ide o požiadavky na informácie týkajúce sa výživy dojčiat a malých detí (Ú.v. EÚ L 25/30, 2.2.2016).“.

1. V § 80 ods. 1 písm. b) sa na konci pripájajú slová „vrátane absolvovania vzdelávania v akreditovanom študijnom programe sústavného vzdelávania v oblasti neodkladnej podpory životných funkcií podľa § 40 ods. 2 tretej vety,“.
2. V § 80 sa odsek 6 dopĺňa písmenom c), ktoré znie:

„c) sociálneho pracovníka, ktorý je v pracovnoprávnom vzťahu s poskytovateľom ústavnej zdravotnej starostlivosti v rozsahu stanovenom ošetrujúcim lekárom na účely následnej zdravotnej starostlivosti.“.

1. V § 81 ods. 1 písm. a) sa slová „aj) a ba) až bc)“ nahrádzajú slovami „aj) a ba) až bd)“ a slová „písmene f)“ sa nahrádzajú slovami „písmene i)“.
2. V § 81 ods. 1 písmeno f) znie:

„f) ministerstvo zdravotníctva, ak ide o dodržiavanie ustanovení § 7 ods. 8 a 9 a § 40 ods. 13 a 16,“.

1. V § 81 sa odsek 1 dopĺňa písmenom j), ktoré znie:

„j) regionálny úrad verejného zdravotníctva príslušný podľa miesta prevádzkovania zdravotníckeho zariadenia, ak ide o plnenie povinnosti podľa § 79 ods. 16.“.

1. V § 82 ods. 1 úvodnej vete sa vypúšťajú slová „ak v odseku 8 nie je ustanovené inak“.
2. V § 82 ods. 1 písm. b) sa slová „ag) a ai)“ nahrádzajú slovami „ag), ai) a bd)“.
3. V § 82 sa vypúšťa odsek 8.

Doterajšie odseky 9 až 20 sa označujú ako odseky 8 až 19.

1. § 82 sa dopĺňa odsekmi 20 a 21, ktoré znejú:

„(20) Regionálny úrad verejného zdravotníctva príslušný podľa miesta prevádzkovania zdravotníckeho zariadenia uloží pokutu poskytovateľovi, ktorý je držiteľom povolenia alebo držiteľom licencie na výkon samostatnej zdravotníckej praxe, až do výšky 3 000 eur, ak poruší niektorú z povinností ustanovených v § 79 ods. 16.

(21) Ministerstvo zdravotníctva uloží pokutu poskytovateľovi ústavnej zdravotnej starostlivosti, ktorý získal súhlas ministerstva zdravotníctva na výkon stáže, až do výšky 15 000 eur, ak poruší niektorú z povinností ustanovených v § 30a a § 79 ods. 17.“.

1. V § 83 ods. 5 sa za slová „ministerstvom zdravotníctva“ vkladá čiarka a slová „regionálnym úradom verejného zdravotníctva“.
2. V § 92 odsek 4 znie:

„(4) Ak došlo k zmene príslušného orgánu na konanie v prvom stupni, orgán, ktorý bol naposledy príslušný na konanie v prvom stupni, je povinný orgánu príslušnému na konanie v prvom stupni predložiť všetky rozhodnutia, ktoré ako orgán príslušný na konanie v prvom stupni vydal, spolu so spisovým materiálom do 15 dní od zmeny príslušného orgánu na konanie v prvom stupni.“.

1. Za § 102ak sa vkladá § 102al, ktorý vrátane nadpisu znie:

„§ 102al

Prechodné ustanovenia k úpravám účinným od 1. januára 2020

* + 1. Do 31. decembra 2024 je na konanie v prvom stupni príslušné ministerstvo zdravotníctva, ak ide o ústavné zdravotnícke zariadenie zaradené do koncovej siete poskytovateľov podľa právnych predpisov účinných do 31. decembra 2019, ak ide o konanie vo veci

a) zmeny údajov v povolení na prevádzkovanie,

b) vydania povolenia z dôvodu zmeny miesta prevádzkovania, jeho odborného zamerania a zmeny jeho odborného zástupcu podľa § 17,

c) dočasného pozastavenia povolenia na prevádzkovanie podľa § 18,

d) zrušenia povolenia na prevádzkovanie podľa § 19.

* + 1. Ak držiteľ povolenia na prevádzkovanie všeobecnej nemocnice alebo špecializovanej nemocnice vydaného podľa doterajších predpisov nezíska povolenie na prevádzku nemocnice podľa tohto zákona do 31. decembra 2024, povolenie stráca platnosť uplynutím tejto lehoty.
		2. Fakultná nemocnica podľa predpisov účinných do 31. decembra 2024sa považuje za fakultnú nemocnicu podľa tohto zákona, ak uskutočňuje praktickú výučbu podľa § 7 ods. 9 tretej vety.“.
1. V prílohe č. 1a bode 64 sa vypúšťajú slová „v ktorej sa poskytuje ústavná zdravotná starostlivosť v odbore anestéziológia a intenzívna medicína“.

**Čl. VII**

**Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z., zákona č. 305/2005 Z. z., zákona č. 352/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 673/2006 Z. z., zákona č. 358/2007 Z. z., zákona č. 518/2007 Z. z., zákona č. 530/2007 Z. z., zákona č. 594/2007 Z. z., zákona č. 461/2008 Z. z., zákona č. 581/2008 Z. z., zákona č. 108/2009 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 136/2010 Z. z., zákona č. 151/2010 Z. z., zákona č. 499/2010 Z. z., zákona č. 133/2011 Z. z., zákona č. 250/2011 Z. z., zákona č. 185/2012 Z. z., zákona č. 252/2012 Z. z., zákona č. 395/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 463/2013 Z. z., zákona č. 185/2014 Z. z., zákona č. 364/2014 Z. z., zákona č. 77/2015 Z. z., zákona č. 148/2015 Z. z., zákona č. 253/2015 Z. z., zákona č. 265/2015 Z. z., zákona č. 336/2015 Z. z., zákona č. 378/2015 Z. z., zákona č. 428/2015 Z. z., zákona č. 429/2015 Z. z., zákona č. 125/2016 Z. z., zákona č. 167/2016 Z. z., zákona č. 286/2016 Z. z., zákona č. 341/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 256/2017 Z. z., 351/2017 Z. z., zákona č. 63/2018 Z. z., zákona č. 156/2018 Z. z., zákona č. 351/2018 Z. z., zákona č. 366/2018 Z. z., zákona č. 376/2018 Z. z., zákona č. 83/2019 Z. z. a zákona č. 139/2019 Z. z. sa mení takto:**

1. § 9g znie:

„§ 9g

Úhrada nákladov zdravotnej starostlivosti poskytnutej poberateľovi dôchodku, ktorý má bydlisko v inom členskom štáte

 Poistenec, ktorý je verejne zdravotne poistený v Slovenskej republike, poberá starobný dôchodok, invalidný dôchodok, vdovský dôchodok, vdovecký dôchodok, sirotský dôchodok alebo výsluhový dôchodok a dovŕšil dôchodkový vek podľa osobitného predpisu,8ab) invalidný výsluhový dôchodok, vdovský výsluhový dôchodok, vdovecký výsluhový dôchodok alebo sirotský výsluhový dôchodok z výsluhového zabezpečenia policajtov a vojakov, zo Slovenskej republiky a má bydlisko v inom členskom štáte má právo na úhradu nákladov zdravotnej starostlivosti poskytnutej v Slovenskej republike v plnom rozsahu.“.

2. V § 11 ods. 7 písmeno m) znie:

„m) fyzickú osobu,

1. ktorá poberá náhradu príjmu, nemocenské, ošetrovné alebo materské podľa osobitného predpisu,41)

2. ktorej zanikol nárok na nemocenské po uplynutí podporného obdobia podľa osobitného predpisu42) a ktorej trvá dočasná pracovná neschopnosť,

3. ktorej zanikol nárok na ošetrovné po uplynutí 15. dňa potreby ošetrovania alebo starostlivosti podľa osobitného predpisu43) a ktorej trvá potreba ošetrovania alebo starostlivosti podľa osobitného predpisu44) aj po tomto dni,

4. ktorej zanikol nárok na ošetrovné po uplynutí 90 dňa potreby ošetrovania v dlhodobej starostlivosti v domácom prostredí osoby alebo starostlivosti podľa osobitného predpisu43) a ktorej trvá potreba ošetrovania alebo starostlivosti podľa osobitného predpisu44) aj po tomto dni alebo

5. ktorej trvá dočasná pracovná neschopnosť podľa osobitného predpisu,44a) potreba ošetrovania alebo starostlivosti podľa osobitného predpisu,41) ktorá je tehotná alebo sa stará o narodené dieťa, a ktorej nevznikol nárok na nemocenské, ošetrovné alebo materské podľa osobitného predpisu41) z dôvodu, že ku dňu vzniku skutočnosti rozhodujúcej pre vznik nároku na túto dávku bola zamestnancom, za ktorého je platiteľom poistného štát podľa písmena v) alebo sa na ňu vzťahuje osobitný predpis,44b)

6. ktorej trvá dočasná pracovná neschopnosť, má vystavené potvrdenie o dočasnej pracovnej neschopnosti a bola vyradená z evidencie uchádzačov o zamestnanie podľa osobitného predpisu,44c)“.

Poznámky pod čiarou k odkazom 41až 44c znejú:

„41) Zákon č. 461/2003 Z. z. v znení neskorších predpisov.

 Zákon č. 462/2003Z.z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov.

42) § 34 zákona č. 461/2003 Z. z. v znení neskorších predpisov.

43) § 42 ods. 1 zákona č. 461/2003 Z. z.

44) § 39 zákona č. 461/2003 Z. z. v znení zákona č....../2019 Z. z.

 § 12a alebo 12b zákona č. 576/2004 Z. z. v znení zákona č. ..../2019 Z. z.

44a) § 12a alebo 12b zákona č. 576/2004 Z. z. v znení zákona č. ..../2019 Z. z.

44b) § 4 ods. 1 písm. d) zákona č. 461/2003 Z. z. v znení neskorších predpisov.

44c) § 36 ods. 1 písm. u) zákona č. 5/2004 Z. z. v znení zákona č. 376/2018 Z. z.“.

**Čl. VIII**

**Zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 244/2012 Z. z., zákona č. 459/2012 Z. z., zákona č. 153/2013 Z. z., zákona č. 220/2013 Z. z., zákona č. 185/2014 Z. z., zákona č. 77/2015 Z. z., zákona č. 393/2015 Z. z., zákona č. 91/2016 Z. z., zákona č. 167/2016 Z. z., zákona č. 306/2016 Z. z., zákona č. 41/2017 Z. z., zákona č. 257/2017 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 374/2018 Z. z. a zákona č. 83/2019 Z. z. sa mení takto:**

1. V § 13 ods. 2 sa slová „vo všeobecnej nemocnici alebo špecializovanej nemocnici13) (ďalej len „ústavné zdravotnícke zariadenie“)“ nahrádzajú slovami „v ústavnom zdravotníckom zariadení13)“.
2. V § 23 ods. 1 písmeno v) znie:

„v) zabezpečiť vykonávanie lekárenskej pohotovostnej služby na základe dohody so Slovenskou lekárnickou komorou, ak k dohode nedôjde, po nariadení farmaceutom samosprávneho kraja,“.

1. Vypúšťa sa § 25a.
2. V § 138 ods. 5 písmeno u) znie:

„u) nezabezpečuje vykonávanie lekárenskej pohotovostnej služby nariadenej farmaceutom samosprávneho kraja,“.

**Čl. IX**

**Účinnosť**

Tento zákon nadobúda účinnosť 1. novembra 2019, okrem čl. I, ktorý nadobúda účinnosť 1. januára 2020, okrem čl. I bodu 2 § 9 ods. 5, ktorý nadobúda účinnosť 1. januára 2021 a čl. III šiesteho bodu, ktorý nadobúda účinnosť 1. januára 2022, okrem čl. III bodov 1 až 8, 10, 11 a 14, ktoré nadobúdajú účinnosť 1. apríla 2020, čl. I bodu 2 § 9 ods. 5, ktorý nadobúda účinnosť 1. januára 2021, a čl. III bodov 9, 12 a 13, ktoré nadobúdajú účinnosť 1. januára 2022.